Ինքս ունեմ առավել պարզ հիմնավորում: Կա կադրային բացի խնդիր, որը նոր կադրերով համալրելը բարդ է: Հին համակարգից շատերը, օգտագործելով իրենց կապերն ու ռեսուրսները, հավատարմության պայմանական երդում են տալիս նոր իշխանությանը, որը կարող է սիմվոլիկ արտահայտվել ասենք «դուխով» գլխարկ կրելով կամ հրապարակում «դմփ դմփ հու» անելով: Իշխանության համար այդ երդումն ունի առավել պրակտիկ նշանակություն՝ ձեռքի տակ ունենալ հին համակարգի հետ ասոցացվելու պատճառով խոցելի կադրեր, որոնք միաժամանակ ունեն կառավարման փորձ, մյուս կողմից ենթադրվում է, որ այլևս չեն զբաղվի կոռուպցիայով, որովհետև ժամանակին լի ու լի զբաղվել են: Կոնկրետ Հունան Պողոսյանի պարագայում նշանակել են մարդու, ով բավարար ֆինանսական ռեսուրսներ ունենալուն զուգահեռ, նաև ունի գեներալի ուսադիրներ, ինչից ենթադրվում է, որ նա այսպես ասած Սյունիքի տեղային առանձնահատկությունների զոհը չի դառնա ու տեղում կկարողանա իշխանության ազդեցությունը մեծացնել: